Sikorsky viste en fullskala modell av en S-92 første gang i 1992. Fabrikken presenterte planene i forbindelse med besøk hos potensielle kunder, og ba om innspill til konseptet. Opprinnelig var planen å begynne salg i løpet av 1993, men lanseringen ble forsinket blant annet på grunn av en vanskelig markedssituasjon. Lanseringen kom i forbindelse med flystevnet i Paris i 1995 og helikopteret er en konkurrent til de senere versjonene av Eurocopter Super Puma.